Myndform frumsýnir gaman - og spennumyndina R.I.P.D. með Jeff Bridges og Ryan Reynolds í aðalhlutverkum á föstudaginn næsta , þann 19. júlí . Myndin verður sýnd í Laugarásbíó , Smárabíó , Háskólabíó og Borgarbíó Akureyri . Sjáðu stiklu úr myndinni hér fyrir neðan : Roy Pulsifer ( Jeff Bridges ) er þaulreyndur fógeti í sérstakri lögregludeild ( R.I.P.D. ) sem sérhæfir sig í að hafa uppi á illum öndum sem dulbúa sig eins og venjulegar manneskjur . Honum kemur ekki saman við félaga sinn , nýliðann Nick Walker ( Ryan Reynolds ) , sem var upprennandi leynilögreglumaður áður en hann fór yfir móðuna miklu . Þeir verða að leggja ágreining sinn til hliðar og vinna saman þegar þeir komast á snoðir um ráðabrugg sem gæti hæglega bundið endi á lífið eins og það leggur sig . Aldursmerking : 10 ára • R.I.P.D. , sem er skammstöfun fyrir „ Rest in Peace Department “ , sækir efnivið sinn í teiknimyndasögur frá Dark Horse , en þær eru eftir rithöfundinn Peter A. Lenkov sem einnig er þekktur fyrir handritsgerð sína að CSI - og 24 - sjónvarpsþáttunum . • Eitt af atriðunum í R.I.P.D. er tekið upp nálægt Copley-torginu í Boston , en þar munaði minnstu að Jeff Bridges týndi lífi fyrir tuttugu árum þegar ein sprengingin fór úrskeiðis við gerð myndarinnar Blown Away .